b'\n_START_ARTICLE_\nNacionalno povijesno mjesto\n_START_PARAGRAPH_\nNacionalno povijesno mjesto (National Historic Site, NHS) je za\xc5\xa1ti\xc4\x87eno podru\xc4\x8dje od nacionalne povijesne va\xc5\xbenosti u SAD. Na njemu se obi\xc4\x8dno nalazi jedna povijesna pojava koja je izravno u svezi s tim mjestom. Srodno za\xc5\xa1ti\xc4\x87eno podru\xc4\x8dje je nacionalni povijesni park, podru\xc4\x8dje koje se uglavnom prostire \xc5\xa1ire od same gra\xc4\x91evine, a njeni resursi sadr\xc5\xbee mje\xc5\xa1avinu povijesnih i ponekad prirodnih osobina. Jo\xc5\xa1 jedna srodna vrsta za\xc5\xa1ti\xc4\x87enog podru\xc4\x8dja je nacionalni povijesni spomenik SAD-a._NEWLINE_U SAD je 2012. bilo 46 nacionalnih povijesnih parkova i 78 nacionalnih povijesnih mjesta. Ve\xc4\x87inom upravlja Slu\xc5\xbeba nacionalnih parkova (National Park Service, NPS). Neka od mjesta koja su pod oznakom federalnog u privatnom su vlasni\xc5\xa1tvu, ali tako\xc4\x91er imaju ovlast zatra\xc5\xbeiti pomo\xc4\x87 od Slu\xc5\xbebe nacionalnih parkova kao podru\xc5\xbena podru\xc4\x8dja._NEWLINE_Od 15. listopada 1966. sva povijesna mjesta, i nacionalna povijesna mjesta i nacionalni povijesni parkovi su zabilje\xc5\xbeeni kod Slu\xc5\xbebe nacionalnih parkova u nacionalni registar povijesnih mjesta SAD-a (National Register of Historic Places, NRHP). Ukupno je oko 80 tisu\xc4\x87a tih mjesta, od \xc4\x8dega velika ve\xc4\x87ina nisu ni u vlasni\xc5\xa1tvu Slu\xc5\xbebe nacionalnih parkova niti upravlja njima. Od tih 2400 jo\xc5\xa1 su dodatno ozna\xc4\x8deni kao nacionalni povijesni spomenik SAD-a (National Historic Landmark, NHL).'